কিন্তু মনটা আমার সব সময় পড়ে থাকত তোমাতেই; ওই ছোট্ট শহর রোসারিওতে। বাবার সঙ্গে বার্সেলোনায় থাকি; মা ও ভাই-বোনরা থাকেন আমার জন্মভূমিতে, ওখানকার ইসরায়েল স্ট্রিটে বন্ধুরা খেলা করে আগের মতোই, তত দিনে পরিচয় হয়ে যাওয়া আমার প্রিয়তমা আন্তনেলা রোকুজ্জোও সেখানে—দিনগুলো কী দুঃসহ যে গেছে, তুমি তো জানো প্রিয় আকাশি-সাদা! প্রতিদিন হরমোন ইনজেকশন দেওয়ার সময় আমার কষ্ট লাগত না, কষ্ট লাগত শুধু সবাইকে ছেড়ে একা একা থাকায়। তখন আশ্রয় খুঁজেছি ওই ফুটবলে।